CELEX: C2007/155/50
Language: mt
Date: 2007-07-07 00:00:00
Title: Kawża T-131/07: Rikors ippreżentat fl- 24 ta' April 2007 — Paul Mohr & Sohn vs Il-Kummissjoni

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/25
            
         Rikors ippreżentat fl-24 ta' April 2007 — Paul Mohr & Sohn vs Il-Kummissjoni
   (Kawża T-131/07)
   (2007/C 155/50)
   Lingwa tal-kawża: Il-Ġermaniż
   Partijiet
   
      Rikorrenti: Paul Mohr & Sohn Baggerei und Schiffahrt (Niederwalluf (Rgh), (Ir-Repubblika Federali tal-Ġermanja) (rappreżentant: F. von Waldstein, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   Ir-rikorrenti titlob sabiex il-Qorti tal-Prim'Istanza:
   
               —
            
            
               tannulla d-Deċiżjoni tal-konvenuta tat-28 ta' Frar 2007 u tordna lill-Kummissjoni Ewropea tagħti lir-rikorrenti eżenjoni għall-bastiment bi krejn għall-irfigħ ta' oġġetti tqal “Niclas” skond l-Artikolu 4(6) tar-Regolament tal-Kunsill (KE) Nru 718/1999, tad-29 ta' Marzu 1999, dwar il-politika ta' kapaċità tal-flotta tal-Komunità biex tippromwovi t-trasport bil-passaġġi fuq l-ilma interni;
            
         
               —
            
            
               tikkundanna lill-konvenuta tbati l-ispejjeż.
            
         Motivi u argumenti prinċipali
   Ir-rikorrenti tikkontesta d-Deċiżjoni tal-Kummissjoni SG-Greffe (2007) D/200972, tat-28 ta' Frar 2007, dwar it-talba tar-rikorrenti, skond l-Artikolu 4(6) tar-Regolament (KE) Nru 718/1999 (1), għal eżenzjoni għall-bastiment bi krejn għall-irfigħ ta' oġġetti tqal “Niclas”. Ir-rikorrenti talbet sabiex il-bastiment speċjalizzat in kwistjoni jiġi eżentat mill-applikazjoni tar-regola “qadim għall-ġdid”. Fid-Deċiżjoni kkontestata, il-konvenuta ddeċidiet li ma tagħtix l-imsemmija eżenzjoni għall-bastiment “Niclas”.
   In sostenn tar-rikors tagħha, ir-rikorrenti tgħid li l-bastiment bi krejn għall-irfigħ ta' oġġetti tqal “Niclas” mhuwiex bastiment suġġett għad-dispożizzjonijiet tar-Regolament Nru 718/1999. F'dan ir-rigward hija tgħid li l-bastiment in kwistjoni m'għandux ċertifikat li jawtorizzah jopera fuq ix-xmara Rhine, li madankollu huwa rekwiżit sabiex ikun legali t-trasport tal-merkanzija fuq passaġġi fuq l-ilma Ewropej. Skond ir-rikorrenti, il-bastiment bi krejn għall-irfigħ ta' oġġetti tqal “Niclas” mhuwiex differenti mill-bastimenti għall-ħażna tal-merkanzija skond l-Artikolu 2(2)(f) tar-Regolament Nru 718/1999 jew mill-bastimenti hopper u pontuni u impjanti tal-kostruzzjoni fuq wiċċ l-ilma skond l-Artikolu 2(2)(g) ta' l-istess Regolament.
   
      (1)  Regolament tal-Kunsill (KE) Nru 718/1999, tad-29 ta' Marzu 1999, dwar il-politika ta' kapaċità tal-flotta tal-Komunità biex tippromwovi t-trasport bil-passaġġi fuq l-ilma interni.